wickkiey/tamil-wikipedia-chunked huggingface dataset:
# உலூத்தரன் பிறபொருளெதிரியாக்கி அமைப்பு

மேரி என். கராபோர்ட் பிலடெல்பியாவின் குழந்தைகள் மருத்துவமனையின் ஊனீர் மாற்றப் பிரிவில் பணிபுரிந்தார். இங்கு இவர், 1962ஆம் ஆண்டில், உலகில் உள்ள அரிய வகை லு (a-b−) இரத்த வகையைக் கொண்ட ஒரு சிலரில் இவரும் ஒருவர் என்பதைக் கண்டுபிடித்தார். பெரிய பிரித்தானியாவில் நோயாளி ஒருவருக்கு இரத்த தானமும் செய்தார்]]
**உலூத்தரன்** **பிறபொருளெதிரியாக்கி அமைப்பு** (*Lutheran antigen system*) என்பது சிவப்பு இரத்த அணுக்களின் மேற்பரப்பில் உலூத்தரன் பிறபொருளெதிரியாக்கி பொருட்களின் இருப்பின் அடிப்படையில் மனித இரத்தத்தின் வகைப்பாடு ஆகும். இதுவரை 19 உலூத்தரன் பிறபொருளெதிரியாக்கி உள்ளதாக அறியப்பட்டுள்ளன.  
இந்த பிறபொருளெதிரியாக்கி அனைத்தும் பிசிஏஎம் (அடிப்படை உயிரணு ஒட்டு மூலக்கூறு) மரபணுவில் உள்ள மாறுபாடுகளிலிருந்து தோன்றுகின்றன. இந்த அமைப்பு *லூவா* மற்றும் *லப்* எனப்படும் இரண்டு இணைஓங்கு மாற்றுரு வெளிப்பாட்டின் அடிப்படையில் அமைந்துள்ளது. *ஆபெர்ஜெர்* பிறபொருளெதிரியாக்கி என அறியப்படும் *ஆவா* மற்றும் *ஆப்* பிறபொருளெதிரியாக்கியின் ஒரு தனி இரத்தக் குழுவை உருவாக்கும் என்று ஒரு காலத்தில் கருதப்பட்டது. ஆனால் பின்னர் இவை *பிசிஏஎம்* மரபணுவின் மாறுபாடுகளால் எழும் லூத்தரன் பிறபொருளெதிரியாக்கி என அறியப்பட்டது.  
Lu(a+b−) மற்றும் Lu(a+b+) ஆகிய தோற்றவமைப்பு ஒரு குறிப்பிட்ட மக்கள்தொகைக்குள் பல்வேறு மரபணு நிகழ்வெண்களில் காணப்படுகின்றன. Lu(a−b+) தோற்றவமைப்பு அனைத்து இனக்குழுவிலும் மிகவும் பொதுவானது, ஆனால் Lu(a−b−) தோற்றவமைப்பு அசாதாரணமானது. கருவில் இருந்தாலும், பிறந்த குழந்தைகளில் குருதிச் சிவப்பணு சிதைவு நோய் அல்லது இரத்தமாற்ற எதிர்வினைகளில் இது அரிதாகவே பங்கேற்கிறது.
நோயாளியின் நோயெதிர்ப் பொருளைக் கண்டறிய நோயெதிர்ப்பொருள் பட்டை]]
# வார்ப்புரு:Short description/doc

**வார்ப்புரு:Short description** is used to add a (which can be edited from within Wikipedia) to a Wikipedia page. These descriptions appear in Wikipedia mobile searches and elsewhere, and help users identify the desired article.
# வார்ப்புரு:Short description/doc

## Usage

This should be limited to about 40 characters, as explained at WP:SDFORMAT, along with the other guidance at WP:SDCONTENT.
# வார்ப்புரு:Short description/doc

## Parameters

<templatedata>
{
"description": {
"en": "Creates a short description, for a Wikipedia article, which is used in the Visual Editor to provide context on wikilinks.",
"es": "Crea una breve descripción, para un artículo de Wikipedia, que se utiliza en el Editor Visual para proporcionar contexto en los wikilinks (wikienlaces)."
},
"params": {
"1": {
"label": {
"en": "Description",
"es": "Descripción"
},
"description": {
"en": "The short description of the article or ''.",
"es": "La descripción corta del artículo"
},
"example": {
"en": "Chinese encyclopedia writer (1947–2001)",
"es": "La enciclopedia en línea que cualquiera puede editar"
},
"required": true,
"type": "content"
},
"2": {
"label": {
"en": "No replace?",
"es": "2"
},
"description": {
"en": "Should be unused or 'noreplace'. Templates with noreplace will not replace a short description defined by an earlier template. Mainly for use within transcluded templates.",
"es": "Se anula una descripción corta si se transcluye. Debe estar sin usar o con 'noreplace' (que significar no reemplazar)."
},
"example": {
"es": "noreplace"
},
"required": false,
"type": "string",
"autovalue": "noreplace"
},
"pagetype": {
"type": "string",
"description": {
"en": "The type of page. This puts it in the appropriate category - Things with short description. Normally unneeded, since handled through namespace detection.",
"es": "El tipo de página. La coloca en la categoría apropiada - Cosas con descripción corta"
},
"example": "Redirect, Disambiguation page",
"required": false
}
},
"format": "\n"
}
</templatedata>
# வார்ப்புரு:Short description/doc

## About writing good short descriptions

This page is about the short description ; it does not provide guidelines for writing a good short description. If you plan to use this template, you should make sure you read and follow the detailed guidance at WP:HOWTOSD. General information can be found at .
# வார்ப்புரு:Short description/doc

## Template information

Eventually all articles should have a short description:
- by directly using this template, in which case the short description will be unique to the article
- transcluded in another template, such as a disambiguation template, where a generic short description is adequate for a large class of pages
- where the short description is assembled from data in an infobox  
Automatically generated descriptions within templates should set the second parameter as so they do not override any short descriptions specifically added to the transcluding article.  
Short descriptions are not normally needed for non-article pages, such as redirects, but can be added if useful.  
If the article title alone is sufficient to ensure reliable identification of the desired article, a null value of may be used.  
Short descriptions do not necessarily serve the same function as the Wikidata description for an item and they do not have to be the same, but some overlap is expected in many cases. Some Wikidata descriptions may be unsuitable, and if imported must be checked for relevance, accuracy and fitness for purpose. Responsibility for such imports lies with the importer.
# வார்ப்புரு:Short description/doc

## Template information

### Example

At பிராணவாயு சிகிச்சை, add the following at the very top of the article, above everything else:
-
# வார்ப்புரு:Short description/doc

## Testing

For testing purposes, the display of this template can be enabled by adding a line to your Special:MyPage/common.css:
- <syntaxhighlight lang="CSS" inline>.shortdescription { display:block !important; }</syntaxhighlight>
This can be easily removed or disabled when finished testing.  
If you want to see short descriptions, you may prefer a more utilitarian layout, such as:  
<syntaxhighlight lang="CSS">
.shortdescription {
display:block !important;
white-space: pre-wrap;
}
.shortdescription::before {
content: "\A[Short description:\0020";
}
.shortdescription::after {
content: "]\A";
}
</syntaxhighlight>
There is a test version of this template available as Template:Short description/test which displays its text by default.
- displays the short description if supplied
- displays nothing if <code></code> is supplied
- displays the description from Wikidata if <code>wikidata</code> is supplied.  
Taking as an example:
- <code></code> →
- <code></code> →
- <code></code> →
# வார்ப்புரு:Short description/doc

## Testing

### Pagetype parameter

If is **not** set, then this template adds the article to a category based on the namespace:
-
-
-
-
-
-
-
-
-
- for redirects in any namespace  
If **is** set, then this template adds the article to a category matching the parameter. For example:
-
# வார்ப்புரு:Short description/doc

## Aliases

While there are currently <span>[ redirects to this template]</span>, **they must not be used**.  
: Other templates and gadgets attempt to extract the description from pages by explicitly searching for the use of the template.
: For example, searches for templates "Short description" or "short description".  
**Do not** start the template with a space: . While this does create a valid short description, the space will prevent searches for the text.
# வார்ப்புரு:Short description/doc

## Tracking categories

-
-
-
-
-
# வார்ப்புரு:Short description/doc

## Maintenance categories

-
-
-
# ஆபெர்ஜெர் இரத்தக் குழு

**ஆபெர்ஜெர் இரத்தக் குழு** (*Auberger's blood group*) என்பது *ஆவு* பிறபொருளெதிரியாக்கியினை வெளிப்படுத்தப்படும் ஒரு மனித இரத்த வகையாகும். இது 82 சதவிகித காக்கேசிய இனத்தில் ஆபெர்ஜெர் இரத்தக் குழு காணப்படுகிறது. இது உலூத்தரன் பிறபொருளெதிரியாக்கி அமைப்புடன் தொடர்புடையதாக இருக்கலாம்.  
இந்த இரத்த வகைக்கு உணவுக்குழாய் மாறுபாடுகள் கொண்ட நோயாளி ஆபர்கர் என்ற 59 வயதான பிரான்சு பெண்மணியின் நினைவாக இந்த இரத்தக் குழு பெயரிடப்பட்டது.
# இந்திய இரத்தக் குழு அமைப்பு

**இந்திய இரத்தக் குழு அமைப்பு** (*Indian blood group system-In*) என்பது இரத்த அணுக்களின் மேற்பரப்பில் வெளிப்படுத்தப்படும் சிடி44 மூலக்கூறில் உள்ள பரம்பரை பிறபொருளெதிரியாக்கி இருப்பு அல்லது இல்லாமையின் அடிப்படையில் செய்யப்படும் குருதி வகைப்பாடு ஆகும். இந்தியாவில் உள்ள மக்கள்தொகையில் சுமார் 4% பேர் இதனைக் கொண்டிருப்பதால் இதற்கு இப்பெயரிடப்பட்டது. பெரும்பாலான நபர்களின் சிடி44-ன் 46வது இடத்தில் உள்ள அர்ஜினின் அமினோ அமில எச்சத்தின் விளைவாக In<sup>b</sup> பிறபொருளெதிரியாக்கி வெளிப்படுகிறது. In<sup>a</sup> இரத்த வகையானது இதே நிலையில் அர்ஜினினுக்குப் பதிலாக புரோலின் கொண்டிருப்பதால் ஏற்படுவதாகும்.
# பீகார் சேக்

**பீகார் சேக்** (*Shaikhs of Bihar*) என்பது இந்திய மாநிலமான பீகாரில் பொதுவாகக் காணப்படும் ஒரு முஸ்லீம் சமூகம். இவர்கள் தெற்காசியாவின் பெரிய சேக் சமூகத்தின் ஒரு பகுதியாக உள்ளனர். பீகாரின் சேக் நிலப்பிரபுக்கள் அல்ல. இவர்கள் பெரும்பாலும் கடைகள் நடத்துபவர்களாகவும் சிறு கைவினைப் பணி செய்பவர்களாகவும் உள்ளனர். பீகாரி முசுலிம்களில் சேக் சமூகம் மிகவும் அதிகமாக உள்ளனர். முகலாய வம்சத்தினைச் சார்ந்த முசுலிம்கள் குறைந்த அளவிலே உள்ளனர் என்பது குறிப்பிடத்தக்கது. பெரும்பாலானவர்கள் கைவினைஞர்கள், பனியாக்கள், சூத்திரர்கள் மற்றும் பிராமணர்கள் போன்ற பல்வேறு சாதிகளிலிருந்து மதம் மாறியவர்கள் இவர்கள்.
# பீகார் சேக்

## மேலும் பார்க்கவும்

- தெற்காசியாவில் ஷேக்குகள்
- உத்தரபிரதேசத்தின் ஷேக்
- சித்திக்
- முஸ்லிம் காயஸ்தர்கள்
# சைபீரியா மீதான மங்கோலியப் படையெடுப்பு

(பிந்தைய தைமூரியப் பேரரசு சாம்பல் நிறத்தில் காட்டப்பட்டுள்ளது)]]
மங்கோலியர்கள் நீண்ட காலமாகச் சைபீரியக் காட்டு (தைகா) மக்களுடன் தொடர்புகளைக் கொண்டிருந்தனர். மங்கோலியர்கள் அவர்களை *ஓயின் இர்கட்* ("காட்டின் மக்கள்") என்று அழைத்தனர். பர்கா மற்றும் உரியாங்கை போன்ற இம்மக்களில் பெரும்பாலானவர்கள் மங்கோலியர்களிடமிருந்து சிறிதளவே வேறுபட்டிருந்தனர். பைக்கால் ஏரியைச் சுற்றி இருந்த பழங்குடியினங்கள் மங்கோலிய மொழியைப் பேசிய அதே சமயத்தில், மேற்குப் பக்கம் இருந்த பழங்குடியினங்கள் துருக்கிய, சமயோதிய அல்லது எனிசை மொழிகளைப் பேசினர்.  
1206ஆம் ஆண்டு மங்கோலியப் பீடபூமி மற்றும் தெற்கு சைபீரியாவில் இருந்த அனைத்து மங்கோலிய மற்றும் துருக்கியப் பழங்குடியினங்களைச் செங்கிஸ் கான் ஒன்றிணைத்தார். 1207ஆம் ஆண்டு செங்கிஸ் கானின் மூத்த மகனான சூச்சி சைபீரியக் காட்டு மக்கள், உரியாங்கை, ஒயிரட்கள், பர்கா, காகாக்கள், புரியத்துகள், துவன்கள், கோரி-துமேடு மற்றும் கிர்கிசு ஆகியோரை அடிபணிய வைத்தார். பிறகு சைபீரியர்களை அவர் மூன்று தியூமன்களாக மாற்றியமைத்தார். இர்டிஷ் ஆற்றின் பக்கவாட்டில் அமைந்திருந்த தெலங்கித் மற்றும் தோலோசு மக்களை தனது பழைய நண்பனாகிய கோர்ச்சிக்குச் செங்கிஸ் கான் கொடுத்தார். அதே நேரத்தில் பர்கா, துமேது, புரியத்துகள், கோரி, கெசுமிதி மற்றும் பஷ்கிர்கள் தனித்தனியான 1,000 மக்களாக மாற்றியமைக்கப்பட்டனர். தெலங்கித், தோலோசு, ஒயிரட்டுகள் மற்றும் எனிசை கிர்கிசு ஆகியோர் தியூமன்களாக மாற்றியமைக்கப்பட்டனர். சின் அரசமரபு மீதான மங்கோலியர்களின் படையெடுப்பின் முதல் தாக்குதல்களுக்குப் பிறகு கேம்-கேம்சிக்கில் ஆன் இனத்தைச் சேர்ந்த கைவினைஞர்கள் மற்றும் விவசாயிகளைக் கொண்ட ஒரு குடியிருப்பைச் செங்கிஸ் கான் உருவாக்கினார். இம்மக்களிடமிருந்து காணிக்கையாகக் கிர் வல்லூறுகள், மிருக உரோமங்கள், பெண்கள் மற்றும் கிர்கிசு குதிரைகளைப் பெரிய கான்கள் விரும்பினர்.  
மேற்கு சைபீரியாவானது தங்க நாடோடிக் கூட்டத்தின் ஆட்சியின் கீழ் வந்தது. சூச்சியின் மூத்த மகனான ஓர்டா கானின் வழித்தோன்றல்கள் நேரடியாக இந்தப் பகுதியை ஆட்சி செய்தனர். மேற்குச் சைபீரியாவின் சதுப்பு நிலங்களில் காணிக்கையைச் சேகரிப்பதை எளிதாக்க நாய்களால் இழுக்கப்பட்ட வண்டிகளைக் கொண்ட யாம் நிலையங்கள் அமைக்கப்பட்டன.  
1270ஆம் ஆண்டு கிர்கிசு மற்றும் துவன் வடிநிலப் பகுதிகளுக்கு நீதிபதியாகச் சேவையாற்றுவதற்காக ஒரு புதிய குடியிருப்பாளர் குழுவுடன் ஆன் இனத்தைச் சேர்ந்த ஒரு அதிகாரியைக் குப்லாய் கான் அனுப்பினார். 1275ஆம் ஆண்டு முதல் ஒக்தாயியின் பேரனாகிய கய்டு நடு சைபீரியாவின் பகுதிகளை ஆக்கிரமித்தார். 1293ஆம் ஆண்டு குப்லாயின் கிப்சாக் தளபதியான துதுக்கின் தலைமையிலான யுவான் அரசமரபின் இராணுவமானது கிர்கிசு நிலங்களை மீண்டும் ஆக்கிரமித்தது. அன்றிலிருந்து நடு மற்றும் கிழக்கு சைபீரியாவின் பெரும்பாலான பகுதிகளை யுவான் அரச மரபானது கட்டுப்படுத்தியது.  
எனிசை பகுதியானது ஆன் இனத்தைப் பூர்வீகமாகக் கொண்ட நெசவாளர் சமூகத்தைக் கொண்டிருந்தது. சமர்கந்து மற்றும் வெளி மங்கோலியா ஆகிய இரு பகுதிகளுமே ஆன் இனத்தைப் பூர்வீகமாகக் கொண்ட கைவினைஞர்களைக் கொண்டிருந்தன.
# பிரியா சேத்தி

**பிரியா சேத்தி** (*Priya Sethi*) என்பவர் இந்திய அரசியல்வாதியும் ஜம்மு காசுமீர் சட்டமன்ற மேனாள் உறுப்பினரும் ஆவார். இவர்பாரதிய ஜனதா கட்சியின் தலைவர் மற்றும் ஜம்மு மற்றும் காஷ்மீர் மாநில அமைச்சராகவும் இருந்துள்ளார். இவர் ஜம்மு காஷ்மீர் பாஜக மகளிர் அணியின் தலைவியாகவும் கட்சிப்பணியாற்றியுள்ளார்.
# பவன் குமார் குப்தா

**பவன் குமார் குப்தா** (*Pawan Kumar Gupta*) என்பவர் இந்திய அரசியல்வாதியும் ஜம்மு காஷ்மீர் சட்டமன்ற மேனாள் உறுப்பினரும் ஆவார். குப்தா சிறீநகரில் உள்ள பொறியியல் கல்லூரியில் இளநிலை பொறியியல் பட்டம் பெற்றுள்ளார். இவர் உதம்பூர் மாவட்டத்திலுள்ள உதம்பூர் சட்டமன்றத் தொகுதிக்கு 2014ஆம் நடைபெற்ற சட்டமன்றத் தேர்தலில் சுயேச்சை வேட்பாளராகப் போட்டியிட்டு ஜம்மு காஷ்மீர் சட்டப் பேரவை உறுப்பினராகத் தேர்ந்தெடுக்கப்பட்டார்.
# சிவ பிரதாப் சிங்

**சிவ பிரதாப் சிங்** (Shiv Pratap Singh) என்பவர் இந்திய அரசியல்வாதியும் சத்தீசுகரின் முன்னாள் பாஜக மாநிலத் தலைவரும் ஆவார். இவர் சத்தீசுகரை பிரதிநிதித்துவப்படுத்தும் வகையில் 2008 முதல் 2014 வரை இந்திய நாடாளுமன்ற மாநிலங்களவை உறுப்பினராவார். சிங் பிரிக்கப்படாத மத்தியப் பிரதேசத்தின் மாநில அமைச்சராகவும் இருந்துள்ளார்.
# பாரத் கட்டணம் செலுத்து முறைமை

**பாரத் கட்டணம் செலுத்து முறைமை** (Bharat Bill Payment System, BBPS) என்பது ரிசர்வ் வங்கியால் கருத்துருவாக்கப்பட்ட ஒருங்கிணைந்த கட்டண முறையாகும். பொதுமக்கள் தொடர்ச்சியாக செலுத்தும் குடிநீர், மின்சாரம் போன்ற கட்டணங்களை ஒரே சாளரத்தின் கீழ் கொண்டு வருவதே இதன் நோக்கமாகும். கட்டணம் செலுத்தப்பட்டவுடன் குறுஞ்செய்தி வாயிலாக கட்டணம் செலுத்தியதற்கான ரசீது செல்லும் வகையில் இது வடிவமைக்கப்பட்டுள்ளது. ஒரு குடையின் கீழ் பரிவர்த்தனைகள் நடைபெறுவதால் பரிவர்த்தனையில் ஏற்படும் புகார்களும் ஒரே இடத்தில் கையாளப்படும்.  
இது இந்தியத் தேசிய கொடுக்கல்கள் நிறுவனத்தால் நிர்வகிக்கப்படுகிறது
# பாரத் கட்டணம் செலுத்து முறைமை

## செயல்பாடு

பாரத் பில் செலுத்தும் முறை கீழ்கண்ட கட்டணங்களை செலுத்தும் வசதியை தருகிறது  
- மின்சாரம்  
- தொலைத்தொடர்பு  
- டிடிஎச்  
- எரிவாயு  
- குடிநீர்  
- காப்பீட்டு சந்தா  
- பாஸ்டேக் (FASTag)  
- கடன் அட்டை கட்டணம்
# இலிசோசு

**இலிசோஸ்** ( *Ilisos* or *Ilisus*) என்பது கிரேக்கத்தின் ஏதென்சில் பாயும் ஒரு ஆறாகும். முதலில் கிஃபிசோசின் துணை ஆறாக இருந்த இது, இது பின்னர் கடலுக்கு செல்வதாக ஆனது. 2019 சூன் நிலவரப்படி ஆற்றை மீட்டெடுக்கும் திட்டங்கள் இருந்தாலும், இது இப்போது பெருமளவில் நிலத்தடிக்கு அனுப்பப்படுகிறது. இந்த ஆறு அண்டை ஆறான கிஃபிசோசுடன் சேர்ந்து, 420 சதுர கி.மீ. நீர்ப்பிடிப்புப் பகுதியைக் கொண்டுள்ளது.
# இலிசோசு

## பண்டைய ஏதென்சு

பழங்காலத்தின் போது, ஏதென்சின் மதில் சுவர்களுக்கு வெளியே ஆறு ஓடிக்கொண்டிருந்தது: பிளேட்டோ தன் கிரிடியாசில் இந்த ஆறு பண்டைய கிரேக்க மதில் சுவர்களின் எல்லைகளில் ஒன்றாக இருந்தது என்று எழுதினார். அதன் கரைகள்—தற்போது இல்டன் விடுதி மற்றும் தேசிய காட்சியகம் போன்றவற்றைக் கொண்டிருக்கும் பரபரப்பான சந்திப்பில்—புல் நிறைந்ததாகவும், பிளைட்டன் மரங்களால் நிழல் தரக்கூடிய பகுதியாகவும் இருந்தன, மேலும் அவை பழங்காலத்தில் அழகற்றதாகக் கருதப்பட்டன; அவை சாக்ரடீசுக்கு நடக்கவும், கற்பித்தலுக்கு மிகவும் பிடித்தமான இடங்களாக இருந்தன. ஒரு உள்ளூர் நாயகனான பங்க்ராடெஸ் கோயில் அங்கு அமைந்திருந்தது. அதன் பெயரே நவீன புறநகர்ப் பகுதியான பக்ராட்டி கொண்டுள்ளது. இலிசோஸ் ஒரு சிறு தெய்வமாகவும், பொசைடன் மற்றும் டிமிடரின் மகனாகவும் கருதப்பட்டார். மேலும் தற்போதைய பனாதினைகோ அரங்கத்துக்ககு அடுத்துள்ள ஆர்டிட்டோஸ் மலையில் உள்ள ஒரு கோயிலில் வணங்கப்பட்டார். இந்த பகுதி பழங்காலத்தில் சினோசார்சசு என்று பெயரிடப்பட்டது. மேலும் கல்லிர்ஹோக் நீரூற்று அங்கு அமைந்திருந்தது.
# இலிசோசு

## தற்கால போக்கு

இந்த நீரோடை எமெட்டஸ் மலையின் மேற்கு சரிவுகளில் உற்பத்தி ஆகிறது. பல பருவகால சிற்றோடைகளின் சேர்க்கையால் உருவாகிறது. 19 ஆம் மற்றும் 20 ஆம் நூற்றாண்டின் முற்பகுதியில் ஏதென்சு நகர்ப்புறம் விரிவடைந்ததால், ஆறு மாசுபாட்டுகள் நிறைந்ததாக மாறியது. பின்னர் படிப்படியாக மழைநீர் ஓடும் வடிகாலாக மாற்றப்பட்டது.
# இலத்தீன் பேரரசு மீதான மங்கோலியப் படையெடுப்பு

1242ஆம் ஆண்டின் கோடை காலத்தில் ஒரு மங்கோலியப் படையானது காண்ஸ்டாண்டிநோபுளின் இலத்தீன் பேரரசு மீது படையெடுத்தது. பல்கேரியாவில் அழிவை ஏற்படுத்திக் கொண்டிருந்த கதானின் தலைமையிலான ஒரு இராணுவப் பிரிவான இப்படை பேரரசுக்குள் வடக்கு திசையிலிருந்து நுழைந்தது. இது பேரரசர் இரண்டாம் பால்டுவினைச் சந்தித்தது. முதல் சந்திப்பில் பால்டுவின் வெற்றி பெற்றார். எனினும் இறுதியாகத் தோற்கடிக்கப்பட்டார்.  
இந்தச் சந்திப்பு திரேசில் நடந்திருக்கலாம் எனக் கருதப்படுகிறது. எனினும், இப்படையெடுப்பு பற்றி சிறிதளவு தகவல்களே உள்ளன. பால்டுவின் மற்றும் மங்கோலியக் கான்களுக்கு இடையிலான இறுதியான தொடர்புகளின்படி, பால்டுவின் கைதுசெய்யப்பட்டு மங்கோலியர்களுக்கு அடிபணியவும், திறை செலுத்தவும் கட்டாயப்படுத்தப்பட்டார் என ஆதாரங்கள் தெரிவிக்கின்றன. இப்படையெடுப்பு மற்றும் இதற்கு அடுத்த ஆண்டு 1243இல் நடத்தப்பட்ட அனத்தோலியா மீதான மங்கோலியப் படையெடுப்பு, பால்டுவின் மங்கோலியர்களால் தோற்கடிக்கப்பட்டது ஆகியவை ஏகன் உலகத்தில் அதிகார மாற்றத்தை விரைவுபடுத்தின.
# லித்துவேனியா மீதான மங்கோலியப் படையெடுப்புகள்

**லித்துவேனியா மீதான மங்கோலியப் படையெடுப்புகள்** (*Mongol invasions of Lithuania*) என்பது ஆரம்பத்தில் லித்துவேனிய இராச்சியம் மற்றும் பிறகு லித்துவேனியாவின் மாட்சிமிக்க வேள் பகுதி ஆகியவற்றின் நிலப்பகுதிகளின் மீது மங்கோலிய இராணுவங்கள் படையெடுத்த நிகழ்வைக் குறிப்பதாகும். இப்படையெடுப்புகள் 13ஆம் நூற்றாண்டின் பிற்பகுதி மற்றும் 14ஆம் நூற்றாண்டின் ஆரம்பப் பகுதியில் பல்வேறு காலகட்டங்களில் நடைபெற்றன. இந்த நிகழ்வைப் பற்றி ஏராளமான பதிவுகள் இல்லை. சில நேரங்களில் பின்னடைவை சந்தித்த, லித்துவேனிய அரசு மற்றும் அதன் அண்டை நாடுகளான உயோத்விங்கியர்கள் மங்கோலியர்களின் துணை அரசுகளாக மாறக் கட்டாயப்படுத்தப்பட்ட போதும், சில காலத்திற்குப் பிறகு முந்தைய மங்கோலிய நிலப் பகுதிகளில் குறிப்பிட்ட எண்ணிக்கையிலானவற்றை லித்துவேனியர்கள் மீண்டும் தங்களது கட்டுப்பாட்டுக்குள் ஆண்டுகள் செல்லச் செல்லக் கொண்டு வந்தனர்.
# லித்துவேனியா மீதான மங்கோலியப் படையெடுப்புகள்

## லித்துவேனிய-மங்கோலியச் சண்டை

1237-40 ஆகிய ஆண்டுகளில் லித்துவேனியர்கள் முதன் முதலாக மங்கோலியர்களுடன் தொடர்பை ஏற்படுத்தினர். எனினும் இதற்குப் பிந்தைய ஒன்று அல்லது இரு தசாப்தங்களுக்கு லித்துவேனியர்களால் ஆளப்பட்ட நிலப் பகுதிகளைத் தங்கள் இலக்காக மங்கோலியர்கள் கருதவில்லை.  
லித்துவேனிய நிலப் பகுதிகள் மீது மங்கோலியர்களின் முதல் முக்கிய ஊடுருவலானது போரோல்டை தலைமையிலான தங்க நாடோடிக் கூட்டத்தால் 1258ஆம் ஆண்டின் குளிர்காலத்தில் நடத்தப்பட்டது. மங்கோலியர்களால் ஆளப்பட்ட நிலப் பகுதிகள் மீது லித்துவேனியர்களின் ஊடுருவல்களுக்கு எதிர்விளைவாக இந்த ஊடுருவல் நடந்திருக்க வேண்டும். லித்துவேனியர்கள் மற்றும் உயோத்விங்கியர்கள்
# ஆயர் ஈத்தாம்

**ஆயர் ஈத்தாம்** (மலாய்: *Ayer Hitam* <small>அல்லது</small> *Bandar Seramik*; ஆங்கிலம்: *Ayer Hitam*; சீனம்:亚依淡; ஜாவி: يير هيتم) என்பது மலேசியா, ஜொகூர் மாநிலத்தில், பத்து பகாட் மாவட்டத்தில் அமைந்துள்ள ஒரு ஒரு நகரம் ஆகும்.  
இந்த நகருக்கு வெண் களிமண் நகரம் *(Ceramic Town)* எனும் பெயரும் உண்டு. மாநிலத் தலைநகர் ஜொகூர் பாருவில் இருந்து 87 கி.மீ. தொலைவில் அமைந்துள்ளது. கூட்டரசு சாலை 1 (மலேசியா)&nbsp;&nbsp;; கூட்டரசு சாலை 50 (மலேசியா)&nbsp;&nbsp;வழித் தடங்களின் சந்திப்பில் இந்த நகரம் உள்ளது.  
அத்துடன் மலேசிய வடக்கு-தெற்கு விரைவுசாலையின் தென்பகுதி வழித் தடமும் இந்த நகரைக் கடந்துதான் செல்கிறது. இந்த நகரம் மட்பாண்டங்கள் மற்றும் கைவினைப் பொருட்களை விற்கும் விற்பனை நிலையங்களுக்குப் பெயர் பெற்றது.
# ஆயர் ஈத்தாம்

## பொது

மலாய் மொழியில் ஆயர் *(Ayer)* என்றால் நீர்; ஈத்தாம் *(Hitam)* என்றால் கறுமை நிறம்; கருங்கல் நீர் என்று பொருள்படும். 1990-ஆம் ஆண்டுகளில், இந்த நகரம் வடக்கு மற்றும் தெற்கு நோக்கி பயணிக்கும் மக்களாலும் வாகனங்களாலும் எப்போதும் பரபரப்பாக இருக்கும். ஆனால் இப்போது நிலைமை மாறிவிட்டது.  
சிங்கப்பூர் மற்றும் தீபகற்ப மலேசியாவின் பிற மாநிலங்களில் இருந்து பேருந்துகள் மூலம் வரும் பயணிகளின் தேவைகள் நிறைவு செய்வதற்காக ஆயர் ஈத்தாம் நகரில் கடைகள் 24 மணி நேரமும் திறந்து இருக்கும்.
# ஆயர் ஈத்தாம்

## வடக்கு தெற்கு விரைவுச்சாலை

அண்மைய காலங்களில், ஆயர் ஈத்தாம் - ஜொகூர் பாரு பிரதான சாலைக்கு அருகில் உள்ள கடைகள் இரவு 8 மணிக்குள் மூடப்பட்டு விடுகின்றன. ஏனெனில் இரவில் அதிக வாடிக்கையாளர்கள் வருவது இல்லை.  
1993 ஆகஸ்டு 12-ஆம் தேதி வடக்கு-தெற்கு விரைவுச்சாலையின் மாச்சாப் பாதை *(Machap Exit)* திறக்கப் பட்டதும், கிட்டத்தட்ட 50% வணிகம் குறைந்து விட்டது.
# தந்த வர்த்தகம்

**தந்த வர்த்தகம்** (ஆங்கிலம்: Ivory trade) என்பது நீர்யானை, வால்ரஸ், நார்வால் எனப்படும் தந்தமூக்குத் திமிங்கிலம், கறுப்பு/வெள்ளை காண்டாமிருகம், மாமூத் வகை விலங்குகளின் – குறிப்பாக ஆப்பிரிக்க மற்றும் ஆசிய யானைகளின் – தந்தங்களின் வணிகரீதியான, அதிலும் பெரும்பாலும் சட்டவிரோதமான, வர்த்தகமாகும்.  
ஆப்பிரிக்கா மற்றும் ஆசியாவில் வசிக்கும் மக்களால் நூற்றுக்கணக்கான ஆண்டுகளாக தந்தம் வர்த்தகம் செய்யப்பட்டு வருகிறது. இதன் விளைவாக பல்வேறு வகையான கட்டுப்பாடுகளும் தடைகளும் விதிக்கப்பட்டுள்ளன. செதுக்கிய பின்னர் மிளிரும் வெண்மை நிறத்தில் இருப்பதால் தந்தம் முன்பு பியானோ கட்டைகள் முதற்கொண்டு பலவகையான அலங்காரப் பொருட்களைத் தயாரிக்கப் பயன்படுத்தப்பட்டது. 1980-களில் பியானோ தொழிற்துறையானது தந்தத்திற்கு பதில் நெகிழி உள்ளிட்ட பிற பொருட்களைப் பயன்படுத்தத் துவங்கவே இத்துறைகளில் தந்தத்தின் பயன்பாடு இல்லாமல் போனது. மேலும், செயற்கை தந்தம் கண்டுபிடிக்கப்பட்ட பின்னர், அதுவே பியானோ விசைகளைத் தயாரிப்பதற்கான மாற்று பொருளாக பயன்படுத்தப்படத் துவங்கியது.
# ஹூப்ளி-தார்வாட்

**ஹூப்ளி-தார்வாட்** (**Hubli** and **Dharwad**), இந்தியாவின் கர்நாடகா மாநிலத்தின் தார்வாட் மாவட்டத்தின் நிர்வாகத் தலைமையிடமும், ஹூப்ளி-தார்வாட் இரட்டை நகரங்களும் மற்றும் கர்நாடகாவின் பெங்களூருக்கு அடுத்து இரண்டாவது பெரிய மக்கள் தொகை கொண்ட மாநகராட்சியும் ஆகும்.தார்வார் மாவட்டத்தின் நிர்வாக அலுவலகங்களும் கொண்ட தார்வாட் நகரப்பகுதிற்கு தென்கிழக்கில் 20 கிலோ மீட்டர் தொலைவில் ஹூப்ளி நகரப்பகுதி அமைந்துள்ளது. ஹூப்ளி நகரப் பகுதி வடக்கு கர்நாடகா மாநிலத்தின் வணிகம் மற்றும் தொழில் வளாகங்கள் கொண்ட பகுதியாகும். ஹூப்ளி-தார்வாட் நகரங்களை, ஹூப்ளி-தார்வாட் மாநகராட்சி நிர்வகிக்கிறது.
# ஹூப்ளி-தார்வாட்

## நிர்வாகம்

181.66 சதுர கிலோ மீட்டர் பரப்பளவு கொண்ட தார்வாட்-ஹூப்ளி மாநகராட்சி 82 வார்டுகள் கொண்டது. 2011-இல் இந்த இரட்டை நகரங்களுக்கான மாநகராட்சியின் மக்கள் தொகை 9,43,857 ஆகும்.
# ஹூப்ளி-தார்வாட்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி, ஹூப்ளி-தார்வாட் மாநகராட்சியின் மொத்த மக்கள் தொகை 9,43,788 ஆகும். அதில் 474,518 ஆண்கள் மற்றும் 469,270 பெண்கள் ஆக உள்ளனர். பாலின விகிதம் 1000 ஆண்களுக்கு 989 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 1,06,031 ஆகவுள்ளனர். சராசரி எழுத்தறிவு உடையோர் 7,27,103 ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 92,744 மற்றும் 17232 ஆகவுள்ளனர்.  
இதன் மக்கள் தொகையில் இந்துக்கள் 6,36,527 (67.44 %), இசுலாமியர் 2,56,228 (27.15 %), கிறித்தவர்கள் 26,307 (2.79 %), பௌத்தர்கள் 658 (0.07 %), சமணர்கள் 15,236 (1.61 %), சீக்கியர்கள் 1,337 (0.14 %) மற்றும் பிறர் 0. 79% ஆகவுள்ளனர். இங்கு கன்னடம் முதன்மை மொழியாக விளங்குகிறது. மராத்தியும், கொங்கணியும், உருதும் அடுத்தநிலையில் பேசப்படுகின்றன.
# ஹூப்ளி-தார்வாட்

## போக்குவரத்து

### வான் போக்குவரத்து

ஹூப்ளி விமான நிலையம் உள்நாட்டு வான் போக்குவரததிற்கு மட்டும் உள்ளது. தற்போது இதனை பன்னாட்டு வான் போக்குவரத்து தரத்திற்கு மேம்படுத்தப்பட்டு வருகிறது.
# ஹூப்ளி-தார்வாட்

## போக்குவரத்து

### இரயில் போக்குவரத்து

, ஹூப்ளி]]
ஹூப்ளி-தார்வாட் மாநகராட்சி 4 தொடருந்து நிலையங்களும், ஹுப்ளி சந்திப்பு தொடருந்து நிலையமும் கொண்டுள்ளது. தென்மேற்கு தொடருந்து இரயில்வே மண்டலத்தின் தலைமையிடமான ஹுப்ளி சந்திப்பு தொடருந்து நிலையத்தின் முதலாம் நடைமேடை 1505 மீட்டர் நீளம் கொண்ட உலகின் மிக நீளமான நடைமேடையாகும்.
# ஹூப்ளி-தார்வாட்

## போக்குவரத்து

### சாலைகள்

குவாலியர்-பெங்களூருவை இணைக்கும் ஆசிய நெடுஞ்சாலை 47 ஹூப்ளி]] வழியாக செல்கிறது. மேலும் பெங்களூரு-புனே நகரங்களை இணைக்கும் நெடுஞ்சாலை ஹூப்ளி வழியாகச் செல்கிறது.
# ஹூப்ளி-தார்வாட்

## காலநிலை

ஹூப்ளி-தார்வாட் அயனமண்டல ஈரப்பதமிக்க மற்றும் உலர்ந்த காலநிலை கொண்டுள்ளது. பெப்ரவரியின் பிற்காலத்திலிருந்து சூன் முற்பகுதிவரையான வேனில் காலத்தில் வெப்பம் மிகுந்து உலர்ந்த காலநிலையும் தொடரும் பருவக்காற்று காலத்தில் மிகுந்த ஈரப்பதத்துடன் கூடிய மிதமான வெப்ப காலநிலையும் நிலவுகிறது. அக்டோபர் கடைசி முதல் பெப்ரவரி முற்பகுதிவரை இளங்கூதிர் காலத்தில் மழை ஏதுமின்றி மிதமான வெப்ப காலநிலை நிலவுகிறது. சுற்றுலாப் பயணிகளுக்கு இதுவே மிகச்சிறந்த காலமாகும்.  
ஹூப்ளி சராசரி கடல்மட்டத்திலிருந்து 626.97 மீட்டர் உயரத்தில் உள்ளது. ஆண்டு சராசரி மழையளவு 838&nbsp;மிமீ.
# ஹூப்ளி-தார்வாட்

## இதனையும் காண்க

- ஹூப்ளி
- தார்வாட்
- சந்திரமௌலீசுவரர் கோவில்
- ராணி சென்னம்மா
# போலந்து மீதான இரண்டாவது மங்கோலியப் படையெடுப்பு

**போலந்து மீதான இரண்டாவது மங்கோலியப் படையெடுப்பானது** 1259-60ஆம் ஆண்டில் தளபதி போரோல்டையால் நடத்தப்பட்டது. இந்தப் படையெடுப்பின் போது சாண்டோமியர்சு, கிராக்கோவ், லூப்ளின், சவிச்சோசுத்து மற்றும் பைடோம் ஆகிய நகரங்கள் இரண்டாவது முறையாக மங்கோலியர்களால் சூறையாடப்பட்டன.
# போலந்து மீதான இரண்டாவது மங்கோலியப் படையெடுப்பு

## விளைவு

படையெடுப்புக்குள்ளான மாகாணங்கள் முழுவதுமாக அழிக்கப்பட்டன. ஏராளமான செல்வங்கள் சூறையாடப்பட்டன. படையெடுப்பாளர்கள் சுமார் 10,000 போலந்துக்காரர்களை அடிமைகளாகத் தங்களுடன் அழைத்துச் சென்றனர். இந்தப் படையெடுப்பின் மூலம் மங்கோலியர்களுக்கு எதிரான கூட்டணியை அழிப்பதில் தங்க நாடோடிக் கூட்டமானது வெற்றி கண்டது. கலிசிய-வோலினிய இராச்சியத்தை முழுவதுமாக அடிபணிய வைத்தது.
# விலங்கு உணர்வு நிலை

கள் கிட்டத்தட்ட மனிதனின் அளவிலான நனவு நிலையைக் கொண்டவை என்கிறது *உணர்வுநிலை குறித்த கேம்பிரிட்ஜ் பிரகடனம்*.]]  
**விலங்கு உணர்வு நிலை** (Animal consciousness), அல்லது **விலங்கு விழிப்புணர்வு** (animal awareness), என்பது ஒரு மனிதரல்லா விலங்கிற்குள் இருக்கும் சுயவிழிப்புணர்வின் தரம் அல்லது நிலை ஆகும். அதாவது வெளிப்புற பொருள் அல்லது தனக்குள்ளேயே உள்ள ஏதோ ஒன்றை அவ்விலங்கு அறிந்திருக்கும் நிலை. மனிதர்களில் நனவு அல்லது உணர்வு நிலை என்பது உணர்திறன், விழிப்புணர்வு, அகநிலை, தன்மையங்கள், அனுபவிக்கும் திறன் அல்லது உணரும் திறன், விழித்திருக்கும் நிலை, தன்னிலை குறித்த சுயவுணர்வு, மனதின் நிர்வாகக் கட்டுப்பாட்டு அமைப்பு என பலவாறு வரையறுக்கப்படுகிறது. வரையறுப்பதில் சிக்கல் இருந்தபோதிலும், நனவு என்றால் என்ன என்பது பற்றி பரந்த அளவில் ஒருங்கிணைந்த அடிப்படை உள்ளுணர்வு இருப்பதாக பல மெய்யியலாளர்கள் கருதுகின்றனர்.  
விலங்கு உணர்வு நிலை என்ற தலைப்பானது பல சிக்கல்களால் சூழப்பட்டது ஆகும். இது மற்ற மனங்களை அறியும் சவாலை மிகக் கடுமையான வடிவில் முன்வைக்கிறது. இதற்குக் காரணம் விலங்குகளுக்கு மனித மொழியைப் பயன்படுத்தும் திறன் இல்லாததும் அதனால் மொழியின் வாயிலாக தங்களது அனுபவங்களைப் பற்றி நம்மிடம் கூற முடியாது என்பதுமேயாகும். மேலும், நனவு உணர்வுகளைப் பற்றிய கேள்விக்குப் புறநிலையாக விளக்கம் தருவது கடினம் என்பதால் அதன் விளைவாக விலங்குகளின் உணர்வுத் திறன் தவறாகக் கணக்கிடப்பட்டும் மறுக்கப்பட்டும் அதன் தொடர்ச்சியாக 'விலங்குகள் உணர்வதில்லை', 'அவற்றின் உயிருக்கு எந்த மதிப்பும் இல்லை', 'அவற்றிற்குத் தீங்கு விளைவிப்பது என்பது தார்மீக ரீதியில் தவறானது அல்ல' என்பது போன்ற பிழைபட்ட சிந்தனைகள் ஏற்கப்படும் ஆபத்து உள்ளது. எடுத்துக்காட்டாக, 17-ம் நூற்றாண்டில் வாழ்ந்த பிரெஞ்சு மெய்யியலாளரான ரெனே டேக்கார்ட் விலங்குகளை தவறாக நடத்துவதற்கு ஒரு நியாயத்தை கற்பித்ததற்காக இன்றளவும் விமர்சிக்கப்படுகிறார். இதற்குக் காரணம் மனிதர்கள் மட்டுமே உணர்வு நிலை கொண்டவர்கள் என்ற அவரது தவறான வாதமே ஆகும்.
# சவிதா குப்தா

**சவிதா குப்தா** (*Savita Gupta*) என்பவர் இந்திய அரசியல்வாதியும்தெற்கு தில்லி மாநகராட்சியின் முன்னாள் மேயர் ஆவார். இவர் அமர் குடியிருப்பு பகுதியிலிருந்து மூன்று முறை மாமன்ற உறுப்பினராகத் தேர்ந்தெடுக்கப்பட்டுள்ளார். இவர் பாரதிய ஜனதா கட்சியின் உறுப்பினர் மற்றும் ஜம்முவைச் சேர்ந்தவர் ஆவார்.
# அந்தமான் சோலைபாடி

**அந்தமான் சோலைபாடி** (*Andaman shama*)(*காப்சிகசு அல்பிவென்ட்ரிசு*) என்பது மசுகிகாபிடே குடும்பத்தில் உள்ள ஒரு வகை பறவையாகும். இது அந்தமான் தீவுகளில் மட்டுமே காணப்படும் அகணிய உயிரி ஆகும். இது முன்பு சோலைபாடியின் துணையினமாகக் கருதப்பட்டது. இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல உலர் காடுகள் மற்றும் மிதவெப்பமண்டல அல்லது வெப்பமண்டல ஈரமான தாழ் நில காடுகள் ஆகும்.
# பாரம்பரிய ஏதென்சு

**ஏதென்சு** நகரம் ( நவீன கிரேக்கம்: Αθήναι *அதீன்* அல்லது, பொதுவாக ஒருமையில், Αθήνα அதீனா) பண்டைய கிரேக்கத்தின் பாரம்பரிய காலத்தில் (கிமு 480–323) குறிப்பிடத்தக்க முக்கிய நகர அரசாக இருந்தது. இது கிரேக்கத்தின் அட்டிகாவில் அமைந்துள்ளது. எசுபார்த்தா மற்றும் பெலோபொன்னேசியன் கூட்டணிக்கு எதிரான பெலோபொன்னேசியன் போரில் இது டெலியன் கூட்டணியை வழிநடத்தியது. இசகோரசின் சர்வாதிகார ஆட்சியைத் தொடர்ந்து கிமு 508 இல் ஏதெனியன் சனநாயகம் கிளீசுத்தனீசுவினால் நிறுவப்பட்டது. இந்த அரசு அமைப்பு குறிப்பிடத்தக்க வகையில் நிலையானதாக இருந்தது. ஏதெனிய சனநாயகமானது சில காலம் தடைகளுக்கு ஆளாகினாலும் கிமு 322 வரை ( லாமியன் போருக்குப் பிறகு) 180 ஆண்டுகளாக நீடித்தது. ஏதெனியன் மேலாதிக்கத்தின் உச்ச வளர்ச்சியானது கிமு 440 முதல் 430 வரை எட்டப்பட்டது. இது பெரிக்கிளீசு காலம் என்று அழைக்கப்படுகிறது.  
பாரம்பரிய காலத்தில், ஏதென்சு கலை, கல்வி, மெய்யியல் போன்றவற்றின் மையமாக இருந்தது. பிளேட்டோவின் கல்விக்கழகம் மற்றும் அரிஸ்டாட்டிலின் லைசியம் ஆகியவற்றின் அமைவிடமாக இருந்தது. ஏதென்சு சாக்கிரட்டீசு, பிளேட்டோ, பெரிக்கிளீசு, அரிஸ்டாஃபனீஸ், சாஃபக்கிளீசு மேலும் பண்டைய உலகின் பல முதன்மை மெய்யியலாளர்கள், எழுத்தாளர்கள், அரசியல்வாதிகள் ஆகியோரின் பிறப்பிடமாகவும் இருந்தது. இது மேற்கத்திய நாகரிகத்தின் தொட்டில் என்றும், சனநாயகத்தின் பிறப்பிடமாகவும் பரவலாகக் குறிப்பிடப்படுகிறது. இதன் பண்பாட்டு மற்றும் அரசியல் சாதனைகள் கிமு 5 மற்றும் 4 ஆம் நூற்றாண்டுகளில் அப்போதைய அறியப்பட்ட ஐரோப்பிய கண்டத்தின் மற்ற பகுதிகளில் ஏற்படுத்திய தாக்கம் குறிப்பிடத்தக்கது ஆகும்.
# பாரம்பரிய ஏதென்சு

## வரலாறு

### ஏதெனியன் மேலாதிக்கம் (கிமு 448–430)

பெரிக்கிளீசு - ஒரு ஏதெனியன் தளபதி, அரசியல்வாதி, பேச்சாளர். அவரது காலத்தின் அரசியல், மெய்யியல், கட்டிடக்கலை, சிற்பம், வரலாறு, இலக்கியம் ஆகியவற்றில் சிறந்து விளங்கிய மற்ற ஆளுமைகளான மனிதர்களை விட தன்னை வேறுபடுத்திக் கொண்டார். அவர் கலை, இலக்கியம் போன்றவற்றை வளர்த்தார். மேலும் ஏதென்சுக்கு அதன் வரலாற்று காலம் முழுவதும் திரும்பக் கிடைக்காத ஒரு சிறப்பைக் கொடுத்தார். ஏராளமான பொதுப்பணித் திட்டங்களைச் செயல்படுத்தி குடிமக்களின் வாழ்க்கையை மேம்படுத்தினார். எனவே, அவரது காலத்தை **ஏதெனியன் பொற்காலம்** என்று அழைக்கின்றனர். தென்கிழக்கு அட்டிகாவில் உள்ள லாரியத்தில் வெட்டியெடுக்கப்பட்ட வெள்ளி ஏதென்சின் இந்த "பொற்கால" செழுமைக்கு பெரிதும் பயன்பட்டது.  
சனநாயகப் பிரிவின் தலைவராக எபியால்ட்டீசு இருந்த காலத்தில், பெரிக்கிளீசு அவரது துணைவராக இருந்தார். எபியால்ட்டீஸ் அவரது எதிரிகளால் படுகொலை செய்யப்பட்டபிறகு, பெரிகிளீசு நுழைந்து கி.மு 445 இல் ஜெனரலாக அல்லது *ஸ்ரடிக்சாக* தேர்ந்தெடுக்கப்பட்டார்; கிமு 429 இல் அவர் இறக்கும் வரை அவர் தொடர்ந்து ஏதெனியன் சட்டமன்றத்தின் தேர்தல் மூலம் பதவியில் தேர்ந்தெடுக்கபட்டு நீடித்து வந்தார். பார்த்தினன், ஏதெனா தேவிக்கு ஆடம்பரமாக கட்டப்பட்ட கோயில் போன்றவை, பெரிகிளீசின் நிர்வாகத்தின் கீழ் கட்டப்பட்டன.
# பாரம்பரிய ஏதென்சு

## வரலாறு

### பெலோபொன்னேசியன் போர் (கிமு 431–404)

ஏதென்சின் மேலாதிக்கத்தினால் மற்ற நகரங்களிடையே ஏற்பட்ட வெறுப்பு கிமு 431 இல் பெலோபொன்னேசியன் போருக்கு காரணமாயிற்று. இது ஏதென்சையும் அதன் பெருகி வளர்ந்த கடல் சாம்ராஜ்யத்தையும் எசுபார்த்தா தலைமையிலான நில அடிப்படையிலான அரசுகளின் கூட்டணியை எதிராக நிறுத்தியது. இந்த மோதல் கடலில் ஏதெனியன் ஆளுமையை முடிவுக்கு கொண்டுவருவதற்காக நடந்தது. ஏதென்சுக்கும் எசுபார்த்தாவிற்கும் இடையேயான இந்தப் போர், எசுபார்த்தா தனக்கான சொந்தமாக கடற்படையை உருவாக்கிய பிறகு ஏதெனியன் அரசு தோல்விக்குப் பிறகு முடிவுக்கு வந்தது.  
ஏதெனியன் சனநாயகம் கிமு 411 இல் நடந்த ஆட்சிக் கவிழ்ப்பால் சிறிதுகாலம் தூக்கியெறியப்பட்டது. அது போரை மோசமாகக் கையாண்டதால் ஏற்பட்டது. ஆனால் சனநாயகம் விரைவாக மீட்டெடுக்கப்பட்டது. கிமு 404 இல் ஏதென்சின் முழுத் தோல்வியுடன் போர் முடிந்தது. தோல்விக்கு காரணமாக பெரும்பாலும் சனநாயக அரசியல்வாதிகளான கிளியோன் மற்றும் கிளியோபோன் போன்றவர்கள் மீது குற்றம் சாட்டப்பட்டதால், எசுபார்த்தன் இராணுவத்தின் ( முப்பது கொடுங்கோலர்களின் ஆட்சி) உதவியுடன் சனநாயகத்திற்கு எதிராக ஒரு அரசு இருந்தது. 403 இல், திராசிபுலசால் சனநாயகம் மீட்டெடுக்கப்பட்டது.
# பாரம்பரிய ஏதென்சு

## வரலாறு

### கொரிந்தியப் போர் மற்றும் இரண்டாம் ஏதெனியன் கூட்டணி (கிமு 395–355)

ஏதென்சை எசுபார்த்தா வெற்றிகொண்ட பிறகான அதன் ஏகாதிபத்தியக் கொள்கைகளால் எசுபார்த்தாவின் கூட்டாளிகள் விரைவில் அதற்கு எதிராகவே திரும்பின. மேலும் ஏதென்சின் முன்னாள் எதிரிகளான தீப்ஸ், கொரிந்து போன்றவை அதன் கூட்டாளிகளாக மாறின. ஆர்கோஸ், தீப்ஸ், கொரிந்து போன்றவை ஏதென்சுடன் கூட்டு சேர்ந்து, கிமு 395-387 வில் எசுபார்த்தாவுக்கு எதிராக தீவிரமாக கொரிந்தியப் போரில் ஈடுபட்டன. எசுபார்த்தாவிற்கு எதிராக உருவான இந்த எதிர்ப்பானது ஏதென்சுக்கு ஏதெனியன் இரண்டாவது கூட்டணியை நிறுவ உதவியது. இறுதியாக கிமு 371 இல் தீப்ஸ் லியூக்ட்ரா சமரில் எசுபார்த்தாவைத் தோற்கடித்தது. இருப்பினும், அதன்பின்னர் ஏதென்சு உட்பட மற்ற கிரேக்க நகரங்கள் தீப்சுக்கு எதிராகத் திரும்பின. அதன் தலைவரான இராணுவ மேதை எபமினோண்டாசின் மரணத்துடன் அதன் மேலாதிக்கம் மாண்டினியா போரில் (கிமு 362) முடிவுக்கு வந்தது.
# பாரம்பரிய ஏதென்சு

## வரலாறு

### மாசிடோனின் கீழ் ஏதென்சு (கிமு 355–322)

இருப்பினும், நூற்றாண்டின் நடுப்பகுதியில், ஏதெனிய விவகாரங்களில் வடக்கு கிரேக்க இராச்சியமான மாசிடோனியா ஆதிக்கம் செலுத்தியது. கிமு 338 இல் இரண்டாம் பிலிப்பின் படைகள் ஏதென்சை செரோனியா போரில் தோற்கடித்து, ஏதெனிய சுதந்திரத்தை கட்டுப்படுத்தியது. கிமு 338-37 குளிர்காலத்தில் மாசிடோனியா, ஏதென்சு மற்றும் பிற கிரேக்க அரசுகள் கொரிந்து கூட்டணியின் ஒரு பகுதியாக மாறின. மேலும், அவரது மகன் அலெக்சாந்தரின் வெற்றிகள் கிரேக்க எல்லைகளை விரிவுபடுத்தியது. அதன்பிறகு பாரம்பரிய கிரேக்க நகர அரசுகள் வழக்கற்றுப் போயின. மாசிடோனிய ஆட்சியாளரான ஆண்டிபேட்டர் ஏதெனியன் அரசாங்கத்தை கலைத்து, அங்கு கிமு 322 இல் செல்வக்குழு ஆட்சி அமைப்பை நிறுவினார் (பார்க்க லாமியன் போர் மற்றும் டெமெட்ரியஸ் ஃபலேரியஸ் ). ஏதென்ஸ் ஒரு அறிவார்ந்த கலாச்சார வாழ்க்கையுடைய ஒரு பணக்கார நகரமாக இருந்தது, ஆனால் ஒரு சுதந்திர சக்தி என்று இல்லாமல்போனது.
# பாரம்பரிய ஏதென்சு

## நகரம்

### பருந்துப் பார்வை

, வடமேற்கில் அகோரா மற்றும் நகர மதில் சுவர்களைக் காட்டுகிறது.]]
ஏதென்சு நகரம் அட்டிகாவில், கடலில் இருந்து சுமார் 30 ஸ்டேடியா தொலைவில், லைகாபெட்டஸ் மலையின் தென்மேற்கு சரிவில், மேற்கில் செபிசஸ், தெற்கே இலிசோசு மற்றும் வடக்கே எரிடானோஸ் ஆகிய சிறிய ஆறுகளுக்கு இடையில் இருந்தது. ஏதென்சு மதில் சூழ்ந்த நகரமாக சுமார் விட்டம் கொண்டதாக இருந்தது. நகரமானது அதன் உச்ச உயர்வு காலத்தில் இந்தச் சுவர்களுக்கு அப்பால் பரந்து விரிந்த புறநகர்ப் பகுதிகளைக் கொண்டதாக இருந்தது. அக்ரோபோலிஸ் இந்த மதில் சுவர் பகுதியின் மையத்திற்கு தெற்கே இருந்தது. கிமு 480 இல் செர்கசால் நகரம் எரிக்கப்பட்டது, ஆனால் விரைவில் தெமிஸ்டோகள்ளீசின் நிர்வாகத்தின் கீழ் மீண்டும் கட்டப்பட்டது. மேலும் சிமோன் மற்றும் குறிப்பாக பெரிக்கிளீசு காலத்தில் பொதுப் பயன்பாட்டுக்கான கட்டடங்கள் கட்டபட்டு நகரம் அழகூட்டப்பட்டது. அந்தக் காலத்தில் (கிமு 461-429) அது மிகப்பெரிய சிறப்பை எட்டியது. அதன் அழகு முக்கியமாக அதன் பொதுக் கட்டிடங்களால் விளங்கியது. ஏனெனில் தனியார் வீடுகள் பெரும்பாலும் சிறியவை மேலும் அதன் தெருக்கள் மோசமாக அமைக்கப்பட்டிருந்தன. பெலோபொன்னேசியன் போரின் முடிவில், இது 10,000 இக்கும் மேற்பட்ட வீடுகளைக் கொண்டிருந்தது. ஒரு வீட்டிற்கு 12 குடியிருப்பாளர்கள் என்ற விகிதத்தில் 120,000 மக்களைக் கொண்டதாக ஆனது. இருப்பினும் சில எழுத்தாளர்கள் 180,000 மக்களைக் கொண்டிருந்தது என்கின்றனர். ஏதென்சு இரண்டு வெவ்வேறு பகுதிகளைக் கொண்டிருந்தது:  
- *நகரம்*, என அழைக்கப்படும் பகுதி, மேல் நகரம் அல்லது அக்ரோபோலிஸ் மற்றும் கீழ் நகரம் என இரண்டாக பிரிக்கப்பட்டிருந்தது. இது தெமிஸ்ட்டோக்ளீஸ் சுவர்களால் சூழப்பட்டிருந்தது.
- பிரேயஸ் துறைமுக நகரமும், தெமிஸ்ட்டோக்ளீஸ் சுவர்களால் சூழப்பட்டிருந்தது. மேலும் மற்றும் பெரிக்கிளீசுவின் கீழ் கட்டப்பட்ட நெடுஞ் சுவர்களால் நகரத்துடன் இணைக்கப்பட்டிருந்தது.
# பாரம்பரிய ஏதென்சு

## நகரம்

### நகர மதில் சுவர்கள்

, பலேரம் மற்றும் நீண்ட சுவர்களைக் காட்டுகிறது]]
நகரம் வெண்கல காலத்திலிருந்து தற்காப்பு மதில் சுவர்களால் சூழப்பட்டதாக இருந்தது. மேலும் அவை பல நூற்றாண்டுகளாக மீண்டும் மீண்டும் கட்டப்பட்டு நீட்டிக்கப்பட்டன.  
கூடுதலாக, நீண்ட மதில்கள் எனப்படும் சுவர்கள் பிரேயசை ஏதென்சுடன் இணைக்கும் வகையில் இரண்டு இணையான சுவர்களைக் கொண்டதாக இருந்தன. அவை 40 ஸ்டேடியன் நீளம் (4.5 மைல்கள், 7 கி.மீ.), ஒன்றுக்கொன்று இணையாக சென்றன. அவற்றுக்கிடையே ஒரு குறுகிய பாதையும் இருந்தது. மேலும், கிழக்கில் பலேரம் வரை ஒரு சுவர், 35 ஸ்டேடியா நீளம் (4 மைல்கள், 6.5 கி.மீ.) கொண்டதாக இருந்தது. ஆக மொத்தம் மூன்று நீண்ட மதில்கள் இருந்தன; ஆனால் *நீண்ட மதில்கள்* என்ற பெயர் பிரேயசை இணைக்கும் இரண்டிற்குள் மட்டுமே இருந்ததாகத் தெரிகிறது, அதே சமயம் பலேரத்திற்கு இட்டுச் செல்லும் *சுவர் ஃபலேரியன் சுவர்* என்று அழைக்கப்பட்டது. சுவர்களின் முழு சுற்றும் 174.5 ஸ்டேடியா (கிட்டத்தட்ட 22 மைல்கள், 35 கி.மீ.), இதில் 43 ஸ்டேடியா (5.5 மைல்கள், 9 கி.மீ.) நகரத்தைச் சேர்ந்தது, 75 ஸ்டேடியா (9.5 மைல்கள், 15 கி.மீ.) நீளமான சுவர்கள் மற்றும் 56.5 ஸ்டேடியா (7 மைல்கள், 11&nbsp;கி.மீ.) பிரேயஸ், முனிச்சியா மற்றும் ஃபலேரம் வரை இருந்தன.
# பாரம்பரிய ஏதென்சு

## நகரம்

### அக்ரோபோலிசு (மேல் நகரம்)

1846 ஆம் ஆண்டு லியோ வான் கிளென்சின் ஓவியத்தில் கற்பனையாக வரையப்பட்டது.]]
அக்ரோபோலிசு, அதன் புகழ்பெற்ற நிறுவனர் செக்ரோப்சால் *செக்ரோபியா* என்றும் அழைக்கப்பட்டது. இந்த நகரின் நடுவில் ஒரு செங்குத்தான பாறை, சுமார் 50 மீட்டர் உயரம், 350 மீட்டர் நீளம் மற்றும் 150 மீட்டர் அகலம் கொண்டதாக உள்ளது. இந்த நகரம் முதலில் பெலாஸ்சியர்களால் கட்டப்பட்டதாகக் கூறப்படும் ஒரு பண்டைய செப்பமுறாக் கற்காரைக் கட்டடச் சுவர்களால் சூழப்பட்டிருந்தது. பெலோபொன்னேசியன் போரின் போது இந்த சுவரின் வடக்கு பகுதி மட்டுமே எஞ்சியிருந்தது, மேலும் இந்த பகுதி இன்னும் *பெலஸ்ஜிக் சுவர்* என்று அழைக்கப்படுகிறது; சிமோனால் புனரமைக்கப்பட்ட தெற்கு பகுதி சிமோனியன் *சுவர்* என்று அழைக்கப்படுகிறது. அக்ரோபோலிசின் மேற்கு முனையின், அணுகல் மட்டுமே நடைமுறையில் இருந்தது. பெரிக்கிளீசால் கட்டப்பட்ட "நுழைவாயில்கள்" என்ற பிரம்மாண்டமான *பிராபிலேயா* என்னும் நுழைவாயில் இருந்தது. அதன் வலது சிறகின் முன் அதீனா நைக்கின் சிறிய கோயில் இருந்தது. அக்ரோபோலிசின் மையமானது கோயில்கள், வெண்கல மற்றும் பளிங்கு சிலைகள் மற்றும் பல்வேறு கலைப் படைப்புகள் கொண்டதாக இருந்தது. கோவில்களில், "கன்னி" தெய்வமான ஏதெனாவிற்கு புனிதமான *பார்த்தினன்* கோவில்களில் மிகப் பெரியதானது. மேலும் பார்த்தீனனுக்கு வடக்கே அற்புதமான *எரெச்தியொன்* கட்டடம் உள்ளது. அதில் மூன்று தனித்தனி கோயில்கள் உள்ளன. அதில் ஒன்று *அதீனா போலியாஸ்* அல்லது "நகரின் காவல் தெய்வம்" என்பதாகும்.
# பாரம்பரிய ஏதென்சு

## நகரம்

### அகோரா (கீழ் நகரம்)

கீழ் நகரம் அக்ரோபோலிசைச் சுற்றியுள்ள சமவெளியில் கட்டப்பட்டது. ஆனால் இந்த சமவெளியில் குறிப்பாக தென்மேற்கு பகுதியில் பல மலைகள் உள்ளன. மேற்குப் பக்கத்தில் சுவர்கள் நிம்ஃப்ஸ் மற்றும் பினெக்ஸ் மலையைத் தழுவியதாக இருந்தன. தென்கிழக்கில் மதிலுக்கு அருகில் இலிசோசு பாய்ந்தது.
# பாரம்பரிய ஏதென்சு

## பண்பாடு

பாரசீகப் போர்களின் முடிவில் இருந்து மாசிடோனியர்கள் ஏதென்சை வெற்றி கொள்ளும் வரையிலான காலகட்டத்தில் இலக்கியம், மெய்யியல் (பார்க்க கிரேக்க மெய்யியல் ) மற்றும் கலைகள் ( கிரேக்க நாடகத்தைப் பார்க்கவும்) ஆகியவற்றின் மையமாக ஏதென்சு உச்சநிலையை அடைந்திருந்தது. மேற்கத்திய பண்பாடு மற்றும் அறிவார்ந்த வரலாற்றின் மிக முக்கியமான சில ஆளுமைகள் இந்த காலகட்டத்தில் ஏதென்சில் வாழ்ந்தனர்: நாடகக் கலைஞர்களான எசுக்கிலசு, அரிஸ்டாஃபனீஸ், யூரிப்பிடீசு, சாஃபக்கிளீசு, மெய்யியலாளர்களான அரிசுட்டாட்டில், பிளேட்டோ, சாக்கிரட்டீசு, வரலாற்றாசிரியர்களான எரோடோட்டசு, துசிடிடீசு, செனபோன் கவிஞரான சிமோனிடிஸ், சிற்பி பீடியசு போன்றோர் வழ்ந்தனர். இந்தக் காலகட்டத்தின் முன்னணி அரசியல்வாதி பெரிக்கிளீசு ஆவார், அவர் பார்த்தினன் மற்றும் பாரம்பரிய ஏதென்சின் பிற பெரிய கலைச் சின்னங்களை உருவாக்க டெலியன் கூட்டணி உறுப்பினர்கள் செலுத்திய கப்பத் தொகையைப் பயன்படுத்தினார்.
# பன்னாட்டு ஒளி நாள்

**பன்னாட்டு ஒளி நாள்** (*International Day of Light*) ஒவ்வோர் ஆண்டும் மே 16 ஆம் தேதியன்று கொண்டாடப்படுகிறது. யுனெசுகோவின் கூற்றுப்படி, ஒத்துழைப்பை வலுப்படுத்துவதையும், அமைதி மற்றும் வளர்ச்சியை வளர்ப்பதற்கான அதன் திறனைப் பயன்படுத்துவதையும் இந்நடவடிக்கை குறிக்கிறது. ஒளி என்பது வாழ்க்கையின் உலகளாவிய அடையாளமாகும். கல்வி, அறிவியல், கலை, பண்பாடு, நிலையான வளர்ச்சி, தகவல் தொடர்பு, ஆற்றல் மற்றும் மருத்துவம் ஆகியவற்றில் ஒளி முக்கியப் பங்கு வகிக்கிறது. இந்நாள் ஒவ்வோர் ஆண்டும் கொண்டாடப்படுகிறது. இது யுனெசுகோவும் இந்நாளை ஒவ்வோர் ஆண்டும் அனுசரிக்கிறது.
# பன்னாட்டு ஒளி நாள்

## வரலாறு

1960 ஆம் ஆண்டு மே மாதம் 16 ஆம் தேதியன்று இயற்பியலாளர் தியோடர் மைமன் மற்றும் பொறியாளர் முதன் முதலில் சீரொளியை வெற்றிகரமாக செலுத்தியபோது யுனெசுகோவால் இம்முயற்சி எடுக்கப்பட்டது. ஒளி முக்கியமானதாக கொண்டாடப்படுகிறது, ஏனென்றால் ஆயிரக்கணக்கான ஆண்டுகால வரலாற்றில், மனிதர்கள் பிரபஞ்சத்தைப் பார்க்கவும் கற்றுக்கொள்ளவும் ஒளியை நம்பியிருந்நார்கள். பண்டைய நாகரிகங்கள் முதல் விண்மீன் கூட்டங்களுடன் இணைந்த நினைவுச்சின்னங்கள் வரை ஒளியின் மூலமே அறிந்து கொண்டார்கள். இன்றும் வானியலாளர்கள் விண்மீன் மற்றும் பிரபஞ்சத்தைப் பற்றிப் பார்த்துக் கற்றுக்கொள்கிறார்கள்.  
ஒளி பற்றிய ஆய்வு நுண்ணோக்கிகள், எக்சு கதிர் இயந்திரங்கள், தொலைநோக்கிகள், புகைப்பட்டக் கருவிகள், மின் விளக்குகள், தொலைக்காட்சித் திரைகள் ஆகியவற்றை உருவாக்க ஒளி உதவியது. நம் உலகத்தை அசாதாரண வழிகளில் மாற்றவும் ஒளி உதவுகிறது.
# அசான் ராசா

**அசான் ராசா** (பிறப்பு 29 மே 1974 லாகூர், பாக்கித்தான்) பாக்கித்தானைச் சேர்ந்த ஒரு துடுப்பாட்ட நடுவரும் முன்னாள் துடுப்பாட்ட வீரரும் ஆவார். 2020 நவம்பரில், சிம்பாப்வே அணியின் பாக்கித்தான் சுற்றுப்பயணத்தின் இரண்டாவது பன்னாட்டு இருபது20 போட்டியில் கள நடுவராகப் பணியாற்றியதன் மூலம், 50 பன்னாட்டு இருபது20 போட்டிகளில் கள நடுவராகச் செயற்பட்ட முதலாவது நடுவரானார்.
# இரீட்டா தேவி

## வாழ்க்கைக் குறிப்பு

1975 ஆம் ஆண்டு நவம்பர் மாதம் 26 ஆம் தேதியன்று இமாச்சலப் பிரதேசத்தின் காங்ராவில் உள்ள புக்னாராவில் துலோ ராம் மற்றும் கிருட்டிணா தேவி ஆகியோருக்கு மகளாக தேவி பிறந்தார். தனது பள்ளிக் கல்வியை இடைநிலைக் கல்வி வரை பயின்றார். பின்னர் தொழிற்கல்வியாக தர்மசாலாவில் வெட்டுதல் மற்றும் பூத்தையல் பிரிவில் பட்டயம் பெற்றார்.
# எசு. தாமசு சத்தியமூர்த்தி

**எசு. தாமசு சத்யமூர்த்தி** (*S. T. Satyamurthi*) இந்தியாவைச் சேர்ந்த ஒரு விலங்கியல் அறிஞர் மற்றும் அருங்காட்சியக இயக்குநர் ஆவார். 1922 ஆம் ஆண்டு சூன் மாதம் 8 ஆம் தேதியன்று பிறந்தார். இந்தியாவில் அருங்காட்சியகவியல் மற்றும் விலங்கியல் ஆராய்ச்சிக்கு இவர் பங்களித்துள்ளார். 1960 முதல் 1978 ஆம் ஆண்டு வரை சென்னை அரசு அருங்காட்சியகம் மற்றும் கன்னிமரா பொது நூலகத்தின் கண்காணிப்பாளராகப் பணியாற்றினார்.
# எசு. தாமசு சத்தியமூர்த்தி

## வாழ்க்கைக் குறிப்பு

சத்தியமூர்த்தி 1922 ஆம் ஆண்டு சூன் மாதம் 8 ஆம் தேதி சென்னையில் டி. பி. ஆர். சோமசுந்தரம் மற்றும் மெர்சி தம்பதியருக்குப் பிறந்தார். 1946 ஆம் ஆண்டில் முதுகலைப் பட்டம் பெற்றார், பின்னர் அமெரிக்காவில் உள்ள கொலராடோ தேசியப் பல்கலைக்கழகத்தில் உயர் கல்வி பயின்று, 1955 ஆம் ஆண்டில் அறிவியல் முனைவர் பட்டம் பெற்றார்.  
இவர் 1964ஆம் ஆண்டு சென்னை அருங்காட்சியக கையேட்டினை வெளியிட்டார். இதில் சென்னை அருங்காட்சியகத் தொகுப்புகளை 11 பிரிவின் கீழ் விவரித்துள்ளார்.
# பரப்பிரம்ம உபநிடதம்

**பரப்பிரம்ம உபநிடதம்** (*Parabrahma Upanishad*) சமசுகிருதத்தில் இயற்றப்பட்ட இந்து மதத்தின் இடைக்கால சிறு உபநிடதங்களில் ஒன்றாகும். இந்த உரை அதர்வண வேதத்துடன் இணைக்கப்பட்டுள்ளது. மேலும், 20 சந்நியாச (துறவு) உபநிடதங்களில் இதுவும் ஒன்றாகும்.  
பரப்பிரம்ம உபநிடதம் முதன்மையாக இல்லறத்தில் ஈடுபடுபடுபவர்கள் அணியும் புனித நூல், முடி, முடியின் பாரம்பரியத்தை விவரிக்கிறது. இந்து ஆசிரம அமைப்பில் துறவற வாழ்க்கை முறையைத் துறந்த பிறகு இருவரும் ஏன் சந்நியாசியால் கைவிடப்படுகின்றனர் என்பதைப் பேசுகிறது. துறப்பவர்களுக்கு ஆடை முக்கியமல்ல என்றும், அறிவே அவர்களின் உண்மையான தலைமுடி என்றும் உரை வலியுறுத்துகிறது. இவ்வாறு அலைந்து திரியும் துறவிகள், பிரம்மத்தை "முழு பிரபஞ்சமும் ஒரு சரத்தில் முத்துக்கள் போல கட்டப்பட்டிருக்கும் உச்ச சரம்" என்று கருதுகின்றனர் என பேட்ரிக் ஆலிவெல் கூறுகிறார். இந்த இடைக்கால உரையில் உள்ள ஆன்மா-பிரம்மத்துக்கு ஈடாக, அறிவு மற்றும் வெளிப்புற ஆடை மற்றும் சடங்குகளை கைவிடுதல் ஆகியவை பண்டைய உபநிடதங்களில் உள்ளதைப் போலவே மீண்டும் மீண்டும் வலியுறுத்தப்படுகிறது.
# பரப்பிரம்ம உபநிடதம்

## உள்ளடக்கம்

இல்லறத்தில் ஈடுபட்டுள்ளவர்கள் சந்நியாசிகளாக மாறும்போது தலைக் குடுமி மற்றும், முப்புரி நூலை ஏன் துறக்கிறார்கள் என்பது பற்றிய தொடர்ச்சியான மற்றும் நீண்ட விவாதத்திற்கு இந்த உரை குறிப்பிடத்தக்கது. அவர்களின் முடியும் முப்புரி நூலும் வெளிப்புறமாகத் தெரிவதில்லை. ஆனால் உட்புறம் உணர்வார்கள் என உரை கூறுகிறது. அறிவின் வடிவத்தில் மற்றும் ஆத்மா-பிரம்மன் பற்றிய அவர்களின் விழிப்புணர்வு பிரபஞ்சத்தை ஒருமைப்படுத்தப்பட்ட ஒருமைக்குள் இழைக்கிறது.  
பரப்பிரம்ம உபநிடதம் பிரம்மாவை மனிதன் விழித்திருக்கும்போது உணர்வோடும், விஷ்ணுவை கனவு நிலையில் உள்ள அவனது உணர்வோடும், சிவனை ஆழ்ந்த உறக்கத்தில் உள்ள அவனது உணர்வோடும், பிரம்மத்தை துரியமாக, நான்காவது உணர்வோடும் இணைக்கிறது. உச்சிக் குடுமி மற்றும் முப்புரிநூல் அணிபவர்களை, ஆன்மீக சுய அறிவைப் பெறாத வெற்று சின்னங்களைக் கொண்ட "போலி-பிராமணர்கள்" என்று உபநிடதம் அழைக்கிறது.  
உண்மையான நம்பிக்கையாளர், உண்மையான விடுதலை தேடுபவர், உரையை வலியுறுத்துகிறார், இந்த வெளிப்புற அடையாளங்களை விட்டுவிட்டு, தனது ஆன்மாவின் தன்மை, இறுதி யதார்த்தம் மற்றும் இதயத்தில் உள்ள உணர்வு ஆகியவற்றை தியானிப்பதிலும் புரிந்துகொள்வதிலும் கவனம் செலுத்துகிறார். அவர் வேதத்தை அறிந்தவர், நல்ல நடத்தை உடையவர், அவருடைய சரத்தின் இழைகள் உண்மையான கொள்கைகள், மேலும் அவர் அறிவை உள்ளுக்குள் அணிந்துள்ளார். அவர் வெளிப்புற சடங்குகளுக்கு கவனம் செலுத்துவதில்லை, அவர் ஓம் மற்றும் ஆன்மா மூலம் விடுதலைக்காக உள் அறிவை அர்ப்பணிக்கிறார்.  
பரப்பிரம்ம உபநிடதத்தின் முதல் அத்தியாயம் மிகவும் பழமையான பிரம்ம உபநிடதத்தின் முதல் அத்தியாயத்தைப் போன்றது. இந்த உரை கதாசுருதி உபநிடதத்துடன் பல பிரிவுகளையும் பகிர்ந்து கொள்கிறது. சாந்தோக்கிய உபநிடதம் பகுதி 6.1, மற்றும் அருணேய உபநிடதம் அத்தியாயம் 7 ஆகியவற்றிலிருந்து சமசுகிருத உரையின் துண்டுகளையும் உரை குறிப்பிடுகிறது.
# பரப்பிரம்ம உபநிடதம்

## காலம்

பரப்பிரம்ம உபநிடதம் இயற்றப்பட்ட தேதியோ அல்லது ஆசிரியர் பற்றியோ தெரியவில்லை. ஆனால் அத்தியாயம் 1 தவிர மற்றவை பிரம்ம உபநிடதத்திலிருந்து கடனாகப் பெறப்பட்டுள்ளது மீதமுள்ள உரை இடைக்காலத்தின் பிற்பகுதியில் எழுதப்பட்டதாக இருக்கலாம். ஆலிவெல், இசுபுரோகாப் போன்ற இந்தியவியலாளர்கள்f இது 14 அல்லது 15 ஆம் நூற்றாண்டு உரையாக இருக்க வேண்டும் என்று பரிந்துரைக்கின்றனர்.  
இந்த உரையின் கையெழுத்துப் பிரதிகள் சில சமயங்களில் **பரப்பிரம்மோபநிடதம்** என்று பெயரிடப்பட்டுள்ளன. இராமனால் அனுமனுக்கு விவரிக்கப்பட்ட முக்திகா நியதியின் 108 உபநிடதங்களின் தெலுங்கு மொழித் தொகுப்பில், இது 78-வது இடத்தில் பட்டியலிடப்பட்டுள்ளது.
# பரப்பிரம்ம உபநிடதம்

## இதனையும் பார்க்கவும்

- ஜபால உபநிடதம்
- நிர்வாண உபநிடதம்
- பரப்பிரம்மன்
- பரமகம்ச உபநிடதம்
# சுருட்டு வடிவ உயிரணு

**சுருட்டு வடிவ உயிரணு** (*Cigar cell*)(கரிக்கோல் உயிரணு என்றும் குறிப்பிடப்படுகின்றன) என்பது செங்குருதியணுக்கள் ஆகும். இவை சுருட்டு அல்லது கரிக்கோல் வடிவத்தில் புற இரத்த ஓட்டத்தில் காணப்படுகின்றன. கரிக்கோல் உயிரணு பொதுவாகப் பரம்பரை எலிப்டோசைட்டோசிசு நோயுடன் தொடர்புடையவை. இருப்பினும், இவை இரும்புச்சத்து குறைபாடு இரத்த சோகை, சீழ்படல், மலேரியா மற்றும் இரத்த சிவப்பணு நோய் மற்றும் உற்பத்தியைக் குறைக்கும் பிற நோய்த்தொற்று நிலைகளிலும் காணப்படலாம். இரும்புச்சத்து குறைபாடு இரத்த சோகையின் விடயத்தில், உயிரணு அழிதல் நிறமிக்குறைவும் ஏற்படும் என எதிர்பார்க்கப்படுகிறது.
# பில்வாரா

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி, 74,184 குடியிருப்புகளும், 50 வார்டுகளும் கொண்ட பில்வாரா நகராட்சியின் மொத்த மக்கள் தொகை 3,59,483 ஆகும். அதில் ஆண்கள் 1,87,081 a மற்றும் 1,72,402 பெண்கள் ஆக உள்ளனர். பாலின விகிதம் 1000 ஆண்களுக்கு 922 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 13% ஆகவுள்ளனர். இதன் சராசரி எழுத்தறிவு 82.2% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 47,692 மற்றும் 4,488 ஆகவுள்ளனர்.  
இதன் மக்கள் தொகையில் இந்துக்கள் 285,798 (79.5%), இசுலாமியர் 51,144 (14.23%), சமணர்கள் 19,675 (5.47%), சீக்கியர்கள் 1,200 (0.33%), கிறித்தவர்கள் 1,197 (0.33%), மற்றும் பிறர் 0.13% ஆகவுள்ளனர்.
# பில்வாரா

## பொருளாதாரம்

பில்வாரா நகரத்தின் ஜவுளித் தொழில் புகழ்பெற்றது. எனவே இந்நகரத்தை இராஜஸ்தானின் ஜவுளி தலைநகரம் என அழைப்பர்.
# பில்வாரா

## போக்குவரத்து

### சாலைப் போக்குவரத்து

தங்க நாற்கரச் சாலைத் திட்டத்தின் கீழ் வரும் தேசிய நெடுஞ்சாலை எண் 79 மற்றும் நெடுஞ்சாலை எண் 758 பில்வாரா நகரம் வழியாக செல்கிறது.
# பில்வாரா

## போக்குவரத்து

### இருப்புப் பாதை

பில்வாரா தொடருந்து நிலையம், நாட்டின் முக்கிய நகரங்களுடன் இணைக்கிறது.
# பாலோ

**பாலோ** (மலாய்: *Paloh*; ஆங்கிலம்: *Paloh*; சீனம்:巴罗); என்பது மலேசியா, ஜொகூர், குளுவாங் மாவட்டத்தில் அமைந்துள்ள ஒரு நகரம்; ஒரு முக்கிம் ஆகும். குளுவாங் நகரில் இருந்து 35 கி.மீ.; யோங் பெங் *(Yong Peng)* நகரில் இருந்து சுமார் 32 கி.மீ. தொலைவிலும் அமைந்துள்ளது.  
பாலோ ஒரு முக்கிம் பகுதியாகும். அந்த வகையில் 429 கி.மீ&nbsp;km<sup>2</sup> பரப்பளவைக் கொண்டுள்ளது. பாலோ நகரத்தில் சீனர்கள், மலாய்க்காரர்கள் மற்றும் இந்தியர்கள்; மூவினத்தவரும் ஒரு சீரான மக்கள் தொகையைக் கொண்டுள்ளனர்.  
2015-ஆம் ஆண்டின் புள்ளிவிவரங்களின்படி இந்த நகரத்தின் மக்கள் தொகை 16,420. ஆண்கள்: 9083; பெண்கள்: 7337.
# பாலோ

## பொது

மலாயா அவசரகாலகாலத்தில், இந்த நகரம், மலாயா தேசிய விடுதலை படையினருக்கு *(Malayan National Liberation Army (MNLA)* அனுதாபிகளைக் கொண்ட ஒரு "கருப்புப் பகுதி" என அறியப்படுகிறது.
# பாலோ

## பொது

### குளுவாங் நகராட்சி மன்றம்

குளுவாங் நகராட்சி மன்றத்தில் உள்ள இடங்கள்:  
- ககாங் *(Kahang)*
- குளுவாங் நகரம் *(Kluang Town)*
- நியோர் *(Niyor)*
- பாலோ *(Paloh)*
# பாலோ

## வீட்டுமனை குடியிருப்பு பகுதிகள்

1. தாமான் ஸ்ரீ கோத்தா பாலோ - *(Taman Sri Kota Paloh)*
1. தாமான் விஜயா - *(Taman Wijaya)*
1. தாமான் பாலோ - *(Taman Paloh)*
1. தாமான் மெலாத்தி - *(Taman Melati)*
1. தாமான் முர்னி - *(Taman Murni)*
1. கம்போங் முகிபா - *(Kampung Muhibbah)*
1. கம்போங் இந்தியா - *(Kampung India)*
1. தாமான் கியாரா - (Taman Kiara)
1. தாமான் ஸ்ரீ பால்மா - *(Taman Seri Palma)*
1. கம்போங் மெர்டேகா - *(Kampung Merdeka)*
1. தாமான் இண்டா - *(Taman Indah)*
# பாலோ

## போக்குவரத்து

இந்த நகரத்தில் கே.டி.எம். **(KTM)** மலாயா தொடருந்து நிறுவனத்தின் நகரிடை இயங்கும் ஊர்தி நிலையம் *(KTM Intercity)* உள்ளது. இந்த நிலையம் கோலாலம்பூர்; ஜொகூர் பாரு நகரங்களின் தொடருந்து நிலையங்களுடன் இணைக்கப்பட்டு உள்ளது.
# பாலோ

## பாலோ தமிழ்ப்பள்ளி

ஜொகூர், குளுவாங் மாவட்டம், பாலோ நகரில் ஒரு தமிழ்ப்பள்ளி உள்ளது. அதில் **145 மாணவர்கள்** பயில்கிறார்கள். **14 ஆசிரியர்கள்** பணியாற்றுகிறார்கள். மலேசிய கல்வி அமைச்சு **2022 சூன் மாதம்** வெளியிட்ட புள்ளிவிவரங்கள்.  
| JBD2053 | பாலோ | SJK(T) Jalan Setesyen Paloh | **ஜாலான் ஸ்டேசன் பாலோ தமிழ்ப்பள்ளி** | குளுவாங் | 145 | 14 | } |
| --- | --- | --- | --- | --- | --- | --- | --- |
# பாலி, இராஜஸ்தான்

**பாலி** (**Pali**), இந்தியாவின் இராஜஸ்தான் மாநிலத்தின் மார்வார் பிரதேசத்தில் உள்ள பாலி மாவட்டத்தின் நிர்வாகத் தலைமையிடமும், நகராட்சியும் ஆகும். இந்நகரம் பண்டி ஆற்றின் கரையில் உள்ளது. இது ஜோத்பூருக்கு தென்கிழக்கில் 70 கிலோ மீட்டர் தொலைவிலும், செய்ப்பூருக்கு தென்மேற்கே 300 கிலோ மீட்டர் தொலைவிலும் உள்ளது.
# பாலி, இராஜஸ்தான்

## மக்கள் தொகை பரம்பல்

2011 இந்திய மக்கள் தொகை கணக்கெடுப்பு படி, 43,810 குடும்பங்களும், 45 வார்டுகளும் கொண்ட பாலி நகராட்சியின் மொத்த மக்கள் தொகை 2,30,075 ஆகும். அதில் ஆண்கள் 1,19,924 மற்றும் 1,10,151 பெண்கள் ஆக உள்ளனர். பாலின விகிதம் 1000 ஆண்களுக்கு 919 பெண்கள் வீதம் உள்ளனர். இதன் மக்கள் தொகையில் 6 வயதிற்குட்பட்ட குழந்தைகள் 14% ஆகவுள்ளனர். இதன் சராசரி எழுத்தறிவு 77.5% ஆகவுள்ளது. இதன் மக்கள் தொகையில் பட்டியல் சமூகத்தினரும், பட்டியல் பழங்குடியினரும் முறையே 34,955 மற்றும் 3,979 ஆகவுள்ளனர்.  
இதன் மக்கள் தொகையில் இந்துக்கள் 173,903 (75.59%), இசுலாமியர் 43,225 (18.79%), சமணர்கள் 11,354 (4.93%),
சீக்கியர்கள் 993 (0.43%), கிறித்தவர்கள் 419 (0.18%), மற்றும் பிறர் 0. 07% ஆகவுள்ளனர்.
# பாலி, இராஜஸ்தான்

## பொருளாதாரம்

பாலி நகரத்தில் கைத்தறி மற்றும் பாலிஸ்டர் ரக துணிகள் உற்பத்தியாகிறது.
# பாலி, இராஜஸ்தான்

## இதனையும் காண்க

- மார்வார் பிரதேசம்
# விக்கிப்பீடியா:Statistics/September 2022

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |